Oʻzbekiston Respublikasi Markaziy saylov komissiyasining ayrim qarorlariga oʻzgartirish va qoʻshimchalar kiritish toʻgʻrisida
(resolution, 2024-06-05)

Oʻzbekiston Respublikasining “Saylov qonunchiligi takomillashtirilishi munosabati bilan Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida” 2021-yil 8-fevraldagi OʻRQ-670-son, “Oʻzbekiston Respublikasining Saylov kodeksiga oʻzgartish va qoʻshimchalar kiritish toʻgʻrisida” 2021-yil 31-maydagi OʻRQ-691-son qonunlari hamda Oʻzbekiston Respublikasi Saylov kodeksining 14 va 16-moddalariga muvofiq Oʻzbekiston Respublikasi Markaziy saylov komissiyasi qaror qiladi: 1. Oʻzbekiston Respublikasi Markaziy saylov komissiyasining ayrim qarorlariga ilovaga muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Markaziy saylov komissiyasining rasmiy veb-saytida eʼlon qilinsin. 3. Mazkur qarorning ijrosini nazorat qilish Oʻzbekiston Respublikasi Markaziy saylov komissiyasi raisining oʻrinbosari B. Kuchkarov zimmasiga yuklansin. 2. Markaziy saylov komissiyasining 2019-yil 11-sentabrdagi 935-son qarori bilan tasdiqlangan Siyosiy partiyaning vakolatli vakili toʻgʻrisidagi nizomda: a) Nizomning butun matni boʻyicha tegishli kelishik va sondagi “guvohnoma (mandat)” degan soʻzlar tegishli kelishik va sonda “mandat” degan soʻz bilan almashtirilsin. b) 6-band quyidagi tahrirda bayon etilsin: “6. Siyosiy partiyaning hududiy organi rahbari saylovga kamida oʻn kun qolganida ariza bilan tegishli saylov komissiyasiga siyosiy partiyaning vakolatli vakillari roʻyxatini (ismi-familiyasi, lavozimi, yashash manzili va telefon raqami koʻrsatilgan holda) taqdim etadi. Bunda ariza: Oʻzbekiston Respublikasi Prezidenti saylovida — Oʻzbekiston Respublikasi Prezidenti saylovini oʻtkazuvchi okrug saylov komissiyasiga; Oʻzbekiston Respublikasi Oliy Majlisi Qonunchilik palatasi deputatlari saylovida — Qonunchilik palatasi deputatlari saylovini oʻtkazuvchi okrug saylov komissiyasiga; xalq deputatlari viloyatlar va Toshkent shahar Kengashlari deputatlari saylovida — mazkur Kengashlarga saylov oʻtkazuvchi okrug saylov komissiyasiga; xalq deputatlari tuman, shahar (bundan Toshkent shahri mustasno) Kengashlari deputatlari saylovida — tuman, shahar (bundan Toshkent shahar saylov komissiyasi mustasno) saylov komissiyasiga; Oʻzbekiston Respublikasi Oliy Majlisi Qonunchilik palatasi hamda xalq deputatlari viloyat, tuman va shahar Kengashlari deputatlari saylovi bir vaqtda oʻtkazilgan taqdirda — Qonunchilik palatasi deputatlari saylovini oʻtkazuvchi okrug saylov komissiyasiga taqdim etiladi. Arizaga vakolatli vakillikka nomzodning pasport nusxasi, 2 dona 3 x 4 sm hajmdagi fotosurati ilova qilinadi”. v) 8-bandning uchinchi xatboshisidagi “oʻn besh kundan” degan soʻzlar “oʻn kundan” degan soʻzlar bilan almashtirilsin. g) 13-band quyidagi tahrirda bayon etilsin: “Siyosiy partiyaning vakolatli vakili saylov komissiyalarining harakatlari va qarorlari ustidan qonunda belgilangan tartibda sudga shikoyat qilishi mumkin”. d) 1-ilovaning matni quyidagi tahrirda bayon etilsin: e) 2-ilovaning matni quyidagi tahrirda bayon etilsin: 3. Markaziy saylov komissiyasining 2019-yil 11-sentabrdagi 936-son qarori bilan tasdiqlangan Nomzodlarning ishonchli vakillari toʻgʻrisidagi nizomda: a) 6-bandda: birinchi xatboshidan “okrug” degan soʻz chiqarib tashlansin; uchinchi xatboshi quyidagi tahrirda bayon etilsin: “xalq deputatlari viloyatlar va Toshkent shahar Kengashlari deputatligiga nomzod tomonidan xalq deputatlari viloyatlar va Toshkent shahar Kengashlariga saylov oʻtkazuvchi okrug saylov komissiyasiga”; quyidagi mazmundagi toʻrtinchi xatboshi bilan toʻldirilsin: “xalq deputatlari tuman, shahar (bundan Toshkent shahri mustasno) Kengashi deputatligiga nomzod tomonidan tuman, shahar (bundan Toshkent shahar saylov komissiyasi mustasno) saylov komissiyasiga taqdim etiladi”; toʻrtinchi — oltinchi xatboshilar tegishincha beshinchi — yettinchi xatboshilar deb hisoblansin; oltinchi xatboshidan “okrug” degan soʻz chiqarib tashlansin. b) 13-band quyidagi tahrirda bayon etilsin: “Ishonchli vakillar saylov komissiyalarining harakatlari va qarorlari ustidan qonunda belgilangan tartibda sudga shikoyat qilishi mumkin”. v) 2v-ilova matni quyidagi tahrirda bayon etilsin: 4. Markaziy saylov komissiyasining 2019-yil 5-oktabrdagi 951-son qarori bilan tasdiqlangan Siyosiy partiyalar va fuqarolarning oʻzini oʻzi boshqarish organlaridan kuzatuvchilar toʻgʻrisidagi nizomda: a) 5 va 6-bandlar quyidagi tahrirda bayon etilsin: “5. Siyosiy partiyaning tuman (shahar) tashkiloti Oʻzbekiston Respublikasi Prezidentligiga, Oʻzbekiston Respublikasi Oliy Majlisi Qonunchilik palatasi va xalq deputatlari viloyat, tuman va shahar Kengashlari deputatligiga ushbu siyosiy partiyadan koʻrsatilgan nomzod roʻyxatga olingan kundan boshlab, fuqarolarning oʻzini oʻzi boshqarish organlari esa okrug saylov komissiyasi tuzilganidan keyin oʻz kuzatuvchilari toʻgʻrisida tegishli saylov komissiyasiga ariza bilan murojaat qiladi. Bunda ariza: Oʻzbekiston Respublikasi Prezidenti saylovida — Oʻzbekiston Respublikasi Prezidenti saylovini oʻtkazuvchi okrug saylov komissiyasiga; Oʻzbekiston Respublikasi Oliy Majlisi Qonunchilik palatasi deputatlari saylovida — Qonunchilik palatasi deputatlari saylovini oʻtkazuvchi okrug saylov komissiyasiga; xalq deputatlari viloyatlar va Toshkent shahar Kengashlari deputatlari saylovida — mazkur Kengashlarga saylov oʻtkazuvchi okrug saylov komissiyasiga; xalq deputatlari tuman, shahar (bundan Toshkent shahri mustasno) Kengashlari deputatlari saylovida — tuman, shahar (bundan Toshkent shahar saylov komissiyasi mustasno) saylov komissiyasiga; Oʻzbekiston Respublikasi Oliy Majlisi Qonunchilik palatasi hamda xalq deputatlari viloyat, tuman va shahar Kengashlari deputatlari saylovi bir vaqtda oʻtkazilgan taqdirda — Qonunchilik palatasi deputatlari saylovini oʻtkazuvchi okrug saylov komissiyasiga taqdim etiladi. Arizaga kuzatuvchilarning roʻyxati (ismi-familiyasi, lavozimi, yashash manzili va telefon raqami koʻrsatilgan holda), ularning shaxsini tasdiqlovchi hujjat nusxalari, 3x4 sm. oʻlchamdagi ikki dona fotosurat ilova qilinadi. 6. Siyosiy partiyalar va fuqarolarning oʻzini oʻzi boshqarish organlari oʻz kuzatuvchilari toʻgʻrisida tegishli saylov komissiyasiga saylovga kamida oʻn kun qolgunga qadar murojaat qilishi mumkin”. b) 7-banddagi “Okrug” degan soʻz “Tegishli” degan soʻz bilan almashtirilsin. v) 8-bandning birinchi xatboshisi quyidagi tahrirda bayon etilsin: “Mandat namunasi tegishincha Oʻzbekiston Respublikasi Markaziy saylov komissiyasining 2019-yil 23-iyuldagi 924-son va 2021-yil 14-apreldagi 1065-son qarorlari bilan tasdiqlangan nizomlar bilan belgilanadi”. g) 9-banddagi “okrug” degan soʻz “tegishli” degan soʻz bilan almashtirilsin. d) 10-bandning uchinchi xatboshisidagi “oʻn besh kundan” degan soʻzlar “oʻn kundan” degan soʻzlar bilan almashtirilsin. e) 13-bandda: oʻn ikkinchi xatboshidagi “okrug saylov komissiyasi tomonidan” degan soʻzlar “tegishincha okrug, tuman, shahar (bundan Toshkent shahar saylov komissiyasi mustasno) saylov komissiyalari tomonidan” degan soʻzlar bilan almashtirilsin; oʻn uchinchi xatboshi quyidagi tahrirda bayon etilsin: “harbiy qismlarda, qamoqda saqlash va ozodlikdan mahrum etish joylarida tuzilgan saylov uchastkalariga borishi haqida kamida uch kun oldin tegishli uchastka saylov komissiyasini belgilangan tartibda xabardor qilish”. j) 16-bandda “okrug saylov komissiyasi” degan soʻzlar “tegishincha okrug saylov komissiyasi, tuman, shahar (bundan Toshkent shahar saylov komissiyasi mustasno) saylov komissiyasi” degan soʻzlar bilan almashtirilsin. z) 17-bandning birinchi xatboshisi quyidagi tahrirda bayon etilsin: “Kuzatuvchi saylov komissiyalarining harakatlari va qarorlari ustidan qonunda belgilangan tartibda sudga shikoyat qilishi mumkin”.